Amelios

Amelios (, ; 200-luvun loppupuoli) oli antiikin kreikkalainen uusplatonilainen filosofi. Hän oli kotoisin Toscanasta.Porfyrios: Plotinoksen elämä 7. Amelios opiskeli aluksi Numenioksen teoksia. Hän alkoi osallistua Plotinoksen luennoille kolmantena vuonna siitä kun Plotinos oli tullut Roomaan,Porfyrios: Plotinoksen elämä 3. eikä jättänyt tätä ennen kuin elämänsä loppupuolella. Tuolloin hän vetäytyi Apameiaan, roomalaiseen Syyriaan, joka oli Numenioksen kotipaikka.Porfyrios: Plotinoksen elämä 2.

Amelios ei ollut hänen alkuperäinen nimensä; hän vaikuttaa valinneen sen ilmaistakseen halveksuntaa maallisia asioita kohtaan, sillä sana  (ameleia) merkitsee kreikaksi välinpitämättömyyttä. Porfyrios kertoo kuitenkin teoksessaan Plotinoksen elämä, että ”Amelios kutsui itseään mieluiten nimellä Amerios, vaihtaen L:n R:ksi, koska, kuten hän selitti, hänelle sopi paremmin olla nimetty Amereian, Yhdentymisen, kuin Ameleian, Välinpitämättömyyden, mukaan”.Porfyrios: Plotinoksen elämä 7.

Amelios luki ja kirjoitti paljon. Hänen kerrotaan muistaneen käytännössä kaikki Numenioksen opetukset, ja Porfyrioksen mukaan hän kirjoitti yli 100 teosta lausumia ja kommentaareja. Plotinos piti Ameliosta yhtenä terävimmistä oppilaistaan. Amelios oli se, joka sai Porfyrioksen vakuuttumaan Plotinoksen oppien totuudesta,Porfyrios: Plotinoksen elämä 18. ja sai yhdessä tämän kanssa Plotinoksen siirtämään ajatuksensa kirjoitettuun muotoon.Porfyrios: Plotinoksen elämä 5. Amelioksen pääteos oli 40 kirjaa käsittänyt tutkielma, joka hyökkäsi sitä käsitystä vastaan, että Numenios olisi ollut Plotinoksen oppien alkuperäinen kirjoittaja.Porfyrios: Plotinoksen elämä 16–18.

Muun muassa Eusebioksen mukaan Amelios lainasi hyväksyvästi Johanneksen evankeliumin määritelmää Logokselle.Eusebios: Praeparatio evangelica 11.19; Theodoretos Kyrrhoslainen: Graecarum affectionum curatio 2; Kyrillos Aleksandrialainen: Julianusta vastaan (Contra Julianum) 8.

 Lähteet 

Luokka:Antiikin kreikkalaiset filosofit
Luokka:Uusplatonistit